Identifica la temàtica clau del text.
La depuració de programes és el procés d'identificar i corregir errors de programació. En anglès el concepte és definit com a debugging, ja que s'assembla a l'eliminació de bestioles (bugs), manera com hom anomena informalment els errors de programació. Si bé hi ha tècniques per a la revisió sistemàtica del codi font i es compta amb mitjans computacionals per a la detecció d'errors (depuradors) i facilitats integrades en els sistemes lower CASE i en els ambients de desenvolupament integrat, segueix sent en bona part una activitat manual, que desafia la paciència, la imaginació i la intuïció del programador. Moltes vegades cal incloure en el codi font instruccions auxiliars que permetin el seguiment de l'execució del programa, presentant els valors de variables i adreces de memòria i alentint la sortida de dades (mode de depuració). Tot això entra a dins d'un procés més gran que és el desenvolupament de programari.
El text tracta sobre informàtica.